Tūra Bergere

Tūra Bergere (; dzimusi  Ringerīkē, Norvēģijā) ir bijusī norvēģu biatloniste, astoņu Pasaules čempionāta un divu olimpisko spēļu zelta medaļu īpašniece, kā arī divkārtēja Pasaules kausa kopvērtējuma uzvarētāja.

Viņas brālis Lāšs arī ir bijis biatlonists un distanču slēpotājs, tāpat pārstāvējis Norvēģijas izlasi un arī izcīnīja medaļu Vankūveras olimpiskajās spēlēs.

 Karjera 
Septiņu gadu vecumā sākusi trenēties distanču slēpošanā, 1991. gadā pievērsusies biatlonam. T. Bergere ir dažāda vecuma Norvēģijas biatlona izlašu dalībniece kopš 1999. gada, Pasaules kausa posmos startē kopš 2001. gada. Šo gadu laikā ir vairāk nekā 40 reizes ierindojusies Pasaules kausu posmu pirmajā trijniekā, tai skaitā izcīnījusi 20 uzvaras.

Ziemas olimpiskajās spēlēs debitēja 2006. gadā Turīnā. Karjeras nozīmīgākā uzvara tika sasniegta nākamajās Olimpiskajās spēlēs: 2010. gada Vankūveras ziemas olimpiskajās spēlēs izcīnīja uzvaru 15 km klasiskā biatlona distancē. Šī uzvara bija 100. zelta medaļa Norvēģijai visu ziemas olimpisko spēļu vēsturē, kā arī pirmā olimpiskā zelta medaļa Norvēģijai sieviešu biatlona sacensībās.

Pasaules čempionātos izcīnījusi 8 zelta medaļas un 10 citu kalumu medaļas, kas padara T. Bergeri par vienu no vistitulētākajām biatlonistēm sporta veida vēsturē. Par veiksmīgāko čempionātu T. Bergeres karjerā kļuva 2013. gada Pasaules čempionāts biatlonā Nove Mesto Morāvijā, kur viņa izcīnīja četras zelta un divas sudraba medaļas sešās distancēs. Viņa uzvarēja 2012.—2013. gada sezonas Pasaules kausa kopvērtējumā.

 izcīnīja zeltu Norvēģijas jauktās stafetes komandas sastāvā un sudrabu iedzīšanā. Sākotnēji ieguva bronzu Norvēģijas sieviešu stafetes komandas sastāvā, kas vēlāk pēc Krievijas komandas diskvalifikācijas par dopinga pārkāpumu tika aizstāta ar sudraba medaļu.

Pēc 2013.—2014. gada sezonas beidza sportistes karjeru. 2013.—2014. gada sezonas beigās sākotnēji kopvērtējumā ierindojās 2. vietā aiz Kaisas Mekereinenas, bet vēlāk krievu biatlonistes Olgas Zaicevas rezultāti tika anulēti dopinga pārkāpumu dēļ, pēc atkārtotiem aprēķiniem vairāk punktu dodot Bergerei. 2021. gada decembrī Starptautiskā Biatlona savienība nolēma titulu piešķirt abām sportistēm.

 Karjeras rezultāti 
 Olimpiskās spēles 
 Gads Vieta Individ. sac. Sprints Iedzīšana Masu starts Stafete Jauktā stafete 2006  Turīna 13. 23. 18. 25. 5.  2010  Vankūvera 1. 32. 5. 17. 4.    Soči 15. 10. 2. 14. 2. 1.

 Pasaules čempionāts 
 Gads Vieta Individ. sac. Sprints Iedzīšana Masu starts Stafete Jauktā stafete2005  Hohfilcene 21. 11. 19. 13. 5.   Hantimansijska colspan=5  10. 2006  Pokļuka colspan=5  2. 2007  Antholca 4. 10. 19. 25. 3. 3. 2008  Estešunda 4. 4. 4. 2. 6. — 2009  Phjončhana 3. 19. 9. 15. 11. 4. 2010  Hantimansijska colspan=5  2. 2011  Hantimansijska 10. 7. 5. 3. 5. 1. 2012  Rūpoldinga 1. 6. 4. 1. 3. 1. 2013  Nove Mesto 1. 2. 1. 2. 1. 1.

 Pasaules kausa kopvērtējums 
 Sezona Vieta 2002.—2003.  68. 2004.—2005.  17. 2005.—2006.  22. 2006.—2007.  14. 2007.—2008.  7. 2008.—2009. 3. 2009.—2010.  11. 2010.—2011.  4. 2011.—2012. 3. 2012.—2013. 1. 2013.—2014. 1.

 Statistika Pasaules kausā 

 Atsauces 

 Ārējās saites 

Kategorija:1981. gadā dzimušie
Kategorija:Norvēģijas biatlonisti
Kategorija:Biatlonisti 2006. gada ziemas olimpiskajās spēlēs
Kategorija:Biatlonisti 2010. gada ziemas olimpiskajās spēlēs
Kategorija:Biatlonisti 2014. gada ziemas olimpiskajās spēlēs
Kategorija:Norvēģijas olimpiskie zelta medaļnieki
Kategorija:Norvēģijas olimpiskie sudraba medaļnieki
Kategorija:Olimpiskie zelta medaļnieki biatlonā
Kategorija:Olimpiskie sudraba medaļnieki biatlonā
Kategorija:2010. gada ziemas olimpisko spēļu medaļnieki
Kategorija:2014. gada ziemas olimpisko spēļu medaļnieki
Kategorija:Buskerudā dzimušie